**A Riviéra Apartmanok által szervezett „Három csodás nap a Tisza-tó mellett!” ingyenes nyereményjáték részvételi szabályzata**

**1. A játék szervezője**

A játékot a Riviéra Apartmanok szolgáltató szervezi, amelynek képviselője: Pócs Sándorné egyéni vállalkozó; székhely: 5241 Abádszalók, Arany János utca 39., telefon: +36-30-958-8822, e-mail: [rivieravizisport@gmail.com](mailto:rivieravizisport@gmail.com), honlap: [www.rivieraapartmanok.com](http://www.rivieraapartmanok.com) (a továbbiakban: Szervező).

**2. A játék leírása**

2.1. A Szervező nyereményjátékot hirdet, amelynek keretében vállalja, hogy azon személyek között, akik a [www.instagram.com](http://www.instagram.com) címen elérhető közösségi portálon (a továbbiakban: Instagram) a játék időtartama alatt csatlakoznak a Szervező „riviera\_watersports” elnevezésű profiljának követőihez, továbbá teljesítik az alábbi 4−6. pontban meghatározott részvételi feltételeket és jelentkezési követelményeket, az alábbi 3. pontban ismertetett nyereményt sorsol ki.

2.2. E nyeremény keretében a nyertesek az alábbi 10. pontban meghatározott feltételek szerint jogosulttá válnak arra, hogy ***térítésmentesen két éjszakát töltsenek a Szervező által Abádszalókon működtetett „Édes Kettes” apartmanházban***, a tartózkodásuk során pedig ***térítésmentesen igénybe vegyék a Riviéra Vízisport szolgáltató által az abádszalóki Tisza-tó Strand területén kínált szolgáltatásokat***.

2.3. A nyereményjátékban történő részvételnek nem feltétele, hogy a résztvevők a Szervező részére pénzbefizetést teljesítsenek, így e játék nem minősül a szerencsejáték szervezéséről szóló 1991. évi XXXIV. törvény 15. §‑ának (1) bekezdése értelmében vett „sorsolásos játéknak”. A játékban történő részvétel nem jár semmilyen termékvásárlási vagy szolgáltatás-igénybevételi kötelezettséggel.

**3. A nyeremény**

3.1. A Szervező által kisorsolandó nyeremény az alábbi szolgáltatásokat foglalja magában:

a) 2 (kettő) éjszaka, vagyis összesen 3 (három) nap térítésmentes tartózkodás a Szervező által működtetett „Édes Kettes” apartmanházban (5241 Abádszalók, Arany János utca 39.);

b) a tartózkodás időtartama alatt a Riviéra Vízisport szolgáltató által az abádszalóki Tisza-tó Strand területén kínált szolgáltatások térítésmentes igénybevétele, összesen 100.000.- [egyszáz-ezer] forint (HUF) keretösszeg erejéig.

3.2. A nyeremény étkezést és egyéb ellátást nem foglal magában.

3.3. A fenti 3.1. pont b) alpontjában megjelölt keretösszeg a tartózkodás teljes időtartamára, vagyis összesen 3 (három) napra vonatkozik. Amennyiben a nyertes e keretösszeget a tartózkodása során nem meríti ki, a ki nem merített rész későbbi időpontban nem használható fel, és nem ruházható át más személyre. A nyertes a keretösszeg ki nem merített részének pénzbeli megtérítésére nem jogosult. A nyeremény keretében felajánlott egyetlen szolgáltatás sem váltható át pénzösszeg kifizetésére.

3.4. A nyeremény ***legfeljebb 2 (kettő) személy*** részére szól, akik közül a tartózkodás megkezdése előtt legalább az egyiknek be kell töltenie a 18. (tizennyolcadik) életévét.

**4. A játékban való részvétel személyi feltételei**

4.1. A játékban részt vehet minden olyan személy, aki a Polgári Törvénykönyvről szóló 2013. évi V. törvény (a továbbiakban: Ptk.) rendelkezései értelmében cselekvőképesnek minősül, és magyarországi lakóhellyel vagy tartózkodási hellyel rendelkezik.

4.2. A kiskorúság folytán korlátozottan cselekvőképes személyek részvételéhez a szülői felügyeletet gyakorló személy, míg a cselekvőképességükben részlegesen korlátozott nagykorú természetes személyek részvételéhez a gondnokuk előzetes hozzájárulása szükséges.

4.3. A játékban nem vehetnek részt:

a) a Szervező képviselője;

b) a Szervező képviselőjének a Ptk. 8. §‑a (1) bekezdésének 2. pontja értelmében vett hozzátartozói;

c) a Szervezővel munkavégzésre irányuló jogviszonyban álló személyek;

d) a Szervező részére a szálláshely-szolgáltatási vagy turisztikai tevékenységével összefüggésben vállalkozási vagy megbízási szerződés keretében szolgáltatást nyújtó személyek.

**5. A játékban való részvétel tárgyi feltételei**

A fenti 4. pontban meghatározott feltételeknek megfelelő személyek akkor vehetnek részt a játékban, ha az Instagramon rendelkeznek saját felhasználói fiókkal, e fiók alapján pedig a személyük minden kétséget kizáróan beazonosítható. A Szervező minden felelősséget kizár arra az esetre, ha a játékban való részvétel vagy a nyeremény igénybevétele névazonosság folytán vagy a nyertes azonosításával összefüggő bármely egyéb hiányosság miatt meghiúsul.

**6. A játékra való jelentkezés módja**

6.1. A fenti 4−5. pontban meghatározott személyeknek a játékra való jelentkezéshez az alábbi ***három műveletet*** kell elvégezniük:

a) ***csatlakozniuk kell*** a Szervező ***„riviera\_watersports”*** elnevezésű Instagram-profiljának ***követőihez***, ***és***

b) ***kedvelniük kell*** a játékban való részvételre felhívást tartalmazó bejegyzést, ***és***

c) a bejegyzéshez kapcsolódó hozzászólásban ***meg kell jelölniük*** ***legalább 2 (kettő) ismerősük Instagram-profilját***.

6.2. A résztvevők a fenti 6.1. pontban meghatározott műveletek elvégzésével magukkal szemben kötelezőnek ismerik el a jelen részvételi szabályzatban foglalt rendelkezéseket.

**7. A játék időtartama**

7.1. A játék ***2021. június 11.-***én(pénteken), 19óra00 perckor veszi kezdetét, és ***2021. június 20‑án*** (vasárnap),19 óra00 perckor lezárul.

7.2. A játék lezárásának időpontjaként a fenti 7.1. pontban megjelölt határidő jogvesztő. A Szervező minden felelősséget kizár arra az esetre, ha valamely jelentkezés a résztvevők informatikai eszközeiben vagy internetkapcsolatában bekövetkező üzemzavar folytán elkésetten érkezik be.

**8. A sorsolás lebonyolítása**

8.1. A Szervező a nyertest ***2021. június 20‑án*** (vasárnap),19 óra 30 perckor sorsolja ki.

8.2. A Szervező a sorsorlást olyan informatikai alkalmazás segítségével bonyolítja le, amely kizárólag véletlenszerű kiválasztáson alapul, és amely teljes mértékben független a résztvevők Instagram-profiljából levezethető bármely kritériumtól.

8.3. A Szervező elkötelezett az esélyegyenlőség érvényre juttatása mellett, és minden szükséges intézkedést megtesz annak elkerülése érdekében, hogy a résztvevők között bármilyen szempont alapján hátrányos megkülönböztetésre kerüljön sor.

**9. A nyertes értesítése**

9.1. A Szervező a nyertes Instagram-profiljának nevét ***az Instagram „Stories” felületén*** ***2021. június 20‑án*** (vasárnap), 20óra 00 perckor nyilvánosságra hozza. Ezzel egyidejűleg a Szervező az ***Instagram Direct*** alkalmazáson keresztül ***közvetlenül is kapcsolatba lép a nyertessel*** annak érdekében, hogy a nyeremény címén járó szolgáltatások igénybevételének részletes feltételeit egyeztesse vele.

9.2. A fenti 9.1. pont szerinti értesítésben a Szervező közli a nyertessel azt a ***titkos kódot***, amelynek felmutatásával a nyeremény címén járó szolgáltatások igénybe vehetők.

9.3. A résztvevők a jelen részvételi feltételek elfogadásával kötelezettséget vállalnak arra, hogy az Instagram Direct alkalmazáson keresztül érkező üzeneteiket rendszeresen ellenőrzik, és gondoskodnak arról, hogy az informatikai eszközeik műszaki állapota folyamatosan lehetővé tegye a kapcsolattartást. Amennyiben a Szervező üzenetének elküldésétől számított 7 (hét) napon belül, a nyertes érdekkörében felmerülő okból nem sikerül kapcsolatba lépni a nyertessel, a Szervező mentesül a nyeremény címén járó szolgáltatások teljesítésének kötelezettsége alól.

9.4. A Szervező minden felelősséget kizár arra az esetre, ha a nyereménnyel kapcsolatban általa elküldött üzenetek a nyertes érdekkörében felmerülő okból nem kézbesíthetők, vagy olyan késedelemmel kerülnek kézbesítésre, amelynek következtében a nyeremény címén járó szolgáltatások nyújtása meghiúsul.

**10. A nyeremény címén járó szolgáltatások igénybevétele**

10.1. A nyeremény címén járó szolgáltatások ***2021. július 5.*** (hétfő) ***és 2021. július 7.*** (szerda) ***között*** vehetők igénybe.

10.2. A nyeremény címén járó szolgáltatásokat azon ***2 (kettő) személy*** veheti igénybe, akik a Szervező által a fenti 9.2. pont szerint elküldött titkos kódot felmutatják. A Szervező minden felelősséget kizár arra az esetre, ha a titkos kód a nyertesnek felróható okból illetéktelen személyhez kerül.

10.3. A résztvevők a játékra való jelentkezéssel kötelezettséget vállalnak arra, hogy amennyiben nyertesként kisorsolásra kerülnek, a nyeremény címén járó szolgáltatások igénybevétele során tiszteletben tartják a Szolgáltató általános szerződési feltételeiben és házirendjében, továbbá az abádszalóki Tisza-tó Strand házirendjében foglalt rendelkezéseket, valamint a Szervező által adott biztonsági utasításokat. Amennyiben a nyertes e rendelkezéseket és utasításokat nem tartja tiszteletben, a Szervező mentesül a nyeremény címén járó szolgáltatások teljesítésének kötelezettsége alól.

10.4. A Szervező a nyeremény címén járó szolgáltatásokat a járványhelyzetre tekintettel bevezetett rendkívüli jogrend keretében elfogadott jogszabályi rendelkezések, így különösen a védelmi intézkedések lépcsőzetes feloldásának ötödik fokozatára tekintettel a veszélyhelyzet idején alkalmazandó védelmi intézkedéseket szabályozó kormányrendeletek módosításáról szóló 264/2021. (V. 21.) Korm. rendelet maradéktalan tiszteletben tartásával nyújtja.

10.5. A Szervező minden felelősséget kizár arra az esetre, ha a fenti 10.4. pontban hivatkozott jogszabályi rendelkezésekben előírt bármely feltétel a nyeremény igénybevételének megkezdéséig a nyertesnek felróható okból nem teljesül.

**11. Adatvédelem**

11.1. A játékban való részvétel és az ennek keretében teljesített adatszolgáltatás önkéntes. A Szervező a rendelkezésére bocsátott adatokat harmadik személyek részére nem továbbítja, és azokat kizárólag a játék lebonyolításával összefüggésben kezeli.

11.2. A Szervező a játék lebonyolítása, valamint a nyeremény címén járó szolgáltatások nyújtása során a résztvevők és a nyertes adatait az irányadó jogszabályi rendelkezések, így különösen a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, 2016. április 27‑i (EU) 2016/679 európai parlamenti és tanácsi rendelet (HL 2016. L 119., 1. o.), valamint az információs önrendelkezési jogról és az információszabadságról szóló 2011. évi CXII. törvény maradéktalan tiszteletben tartásával kezeli.

11.3. Az adatkezeléssel összefüggésben a résztvevőket és a nyertest megillető jogokkal, valamint az e jogok érvényesítésével kapcsolatos tudnivalókat a Szervező adatkezelési szabályzata tartalmazza, amely megtekinthető a szervező honlapján: [www.rivieraapartmanok.com](http://www.rivieraapartmanok.com)

**12. Vegyes rendelkezések**

12.1. A Szervező fenntartja a jogot a jelen részvételi szabályzat módosítására, a játék időtartamának lerövidítésére vagy meghosszabbítására, vagy bármely egyéb változtatásra.

12.2. E nyereményjátékra a Facebook/Instagram semmilyen formában nem nyújt pénzügyi támogatást, azt nem népszerűsíti és nem terjeszti, annak lebonyolításában nem vesz részt, általában véve pedig azzal összefüggésbe nem hozható.

*This promotion is in no way sponsored, endorsed or administered by or associated with Facebook/Instagram.*